Amin, mielipuoli diktaattori

Amin, mielipuoli diktaattori, myös nimellä Mielipuoli diktaattori (Rise and Fall of Idi Amin) on vuonna 1981 tehty brittiläis-kenialainen eksploitaatioelokuva Ugandan diktaattorin, Idi Aminin valtakaudesta. Se on luonteeltaan brutaali, verinen ja sisältää runsaasti väkivaltaa, jolla myös mässäillään pahemman kerran. Aminia elokuvassa esittää Joseph Olita, joka myös palasi rooliin elokuvassa Mississippi Masala.

Amin esitetään elokuvassa mielipuolena, perverssinä ja sisimpiään myöten pahana hirmuhallitsijana, joka tappaa ihmisiä mielellään mitä hulluimmista syistä. Hänet esitetään myös kannibaalina, mikä perustuu pitkälti Aminista liikkeelle lähteneisiin legendoihin. 

Elokuvaa on moitittu siitä, ettei se pysty luomaan millään lailla uskottavaa kuvaa Aminista - mihin tuskin on edes pyritty.

Aiheesta muualla 
 Elitisti: Rise and Fall of Idi Amin -arvostelu

Vuoden 1981 brittiläiset elokuvat
Kenialaiset elokuvat